นินจารีวเค็นเด็ง II: อันโกกุโนะจาชิงเค็ง

นินจารีวเค็นเด็ง II: อันโกกุโนะจาชิงเค็ง หรือที่รู้จักในทวีปอเมริกาเหนือในชื่อ นินจาไกเด็ง II: เดอะดาร์กซอร์ดออฟเคออส หรือที่รู้จักในทวีปยุโรปในชื่อ แชโดว์วอร์ริเออส์ II: เดอะดาร์กซอร์ดออฟเคออส เป็นเกมแอ็กชัน-แพลตฟอร์ม ค.ศ. 1990 ที่พัฒนาและเผยแพร่โดยบริษัทเทคโมสำหรับแฟมิคอม ซึ่งเป็นภาคสองในไตรภาคของนินจารีวเค็นเด็งสำหรับแฟมิคอม และวางจำหน่ายในทวีปอเมริกาเหนือรวมถึงประเทศญี่ปุ่นใน ค.ศ. 1990 ตลอดจนทวีปยุโรปใน ค.ศ. 1992 นอกจากนี้ บริษัทนินเท็นโดยังได้เปิดตัวเวอร์ชันวิดีโอเกมอาร์เคดสำหรับระบบเพลย์ชอยซ์-10 ใน ค.ศ. 1990 เช่นกัน

เหตุการณ์ในนินจารีวเค็นเด็ง II เกิดขึ้นหนึ่งปีหลังจากเหตุการณ์ในเกมนินจารีวเค็นเด็งภาคแรก โดยเป็นเรื่องเกี่ยวกับจักรพรรดิปีศาจชื่อแอชตาร์ ซึ่งเมื่อได้ยินข่าวการพ่ายแพ้ของจากิโอ ก็คิดแผนที่จะยึดครองโลกและกลืนกินด้วยความมืดมิดด้วยดาบปีศาจที่เรียกว่าดาบมืดแห่งความโกลาหล ส่วนสายลับกองทัพบกสหรัฐที่ชื่อรอเบิร์ต ที. สเตอร์เจียน ได้สรรหาตัวเอกของเกมอย่างรีว ฮายาบูซะ และบอกกับเขาว่าเขาคือคนเดียวเท่านั้นที่จะหยุดมันได้ เกมนี้ได้รับคำชมในการแสดงตัวอย่างจากนิตยสารอิเล็กทรอนิกเกมมิงมันท์ลีและนิตยสารนินเท็นโดเพาเวอร์ ตลอดจนยังคงได้รับการให้คะแนนและการนำเสนอข่าวในระดับสูงอย่างต่อเนื่อง โดยได้รับการเสนอชื่อเข้าชิงรางวัลหลายรางวัลจากนินเท็นโดเพาเวอร์ใน ค.ศ. 1991 บรรดานักวิจารณ์กล่าวว่าภาพและการควบคุมของนินจารีวเค็นเด็ง II ได้รับการปรับปรุงให้ดีขึ้นกว่าภาคก่อนในขณะที่ยังคงระดับความยากสูงสำหรับผู้เล่นไว้ได้ แต่ภาคนี้ถูกติเตียนว่ามีโครงเรื่องที่ทั่วไปและคาดเดาได้มากกว่า เกมดังกล่าวยังคงดึงดูดใจผู้เล่นได้ยาวนาน โดยนักวิจารณ์รายหนึ่งกล่าวว่านินจาไกเด็ง II เป็น "ประสบการณ์อันท้าทายที่เหล่าเกมเมอร์ในยุค 8 บิตต้องเคยใช้ชีวิตและตายไปเพื่อสิ่งนี้"

 โครงเรื่อง 
หลังจากเหตุการณ์ในเกมนินจารีวเค็นเด็งภาคแรก ในอาณาจักรแห่งความมืด แอชตาร์ จอมวายร้ายผู้ควบคุมจากิโอ ได้รับแจ้งถึงความพ่ายแพ้ของจากิโอ เขาจึงวางแผนที่จะปกครองโลกโดยการเปิดประตูแห่งความมืดStrategy Guide, pp. 5–7. "Ashtar: The time shall come ... when the Gate of Darkness is cast open ... all men shall kneel before me ... and shall hail me, Ashtar, as their new master!" และรอเบิร์ต ที. สเตอร์เจียน สมาชิกหน่วยข่าวกรองพิเศษแห่งกองทัพบกสหรัฐ ได้ถูกส่งไปตามหารีวเพื่อกำจัดแอชตาร์Strategy Guide, p. 9. รอเบิร์ตแจ้งให้รีวทราบว่าไอรีน ลูว์ ถูกจับตัวไป และเขาต้องไปที่หอคอยแห่งลาห์จาเพื่อช่วยเธอStrategy Guide, p. 19. หลังจากกระโดดขึ้นรถไฟบรรทุกสินค้าและต่อสู้ไปบนภูเขาซึ่งหอคอยดังกล่าวตั้งอยู่ เขาก็ถูกซุ่มโจมตีโดยบุคคลที่อธิบายตัวเองว่าเป็นชนเผ่าแห่งโลกโกลาหล ที่นำโดยจักรพรรดิแห่งความมืดนามว่าแอชตาร์Strategy Guide, pp. 22, 24, 28. "Baron Spider: We are tribesmen from the World of Chaos, led by the Emperor of Darkness Ashtar ..." ครั้นหลังจากขึ้นไปถึงยอดหอคอยแล้ว รีวก็พบกับไอรีนซึ่งถูกแอชตาร์จับตัวไป จากนั้น แอชตาร์ก็โจมตีรีวด้วยพลังจากดาบของเขาเอง แต่ก่อนที่แอชตาร์จะจัดการรีวได้ รอเบิร์ตก็ปรากฏตัวและยิงแอชตาร์ที่ด้านหลัง ซึ่งได้หยุดมันไว้ โดยรอเบิร์ตสั่งให้แอชตาร์ส่งดาบของเขาและยอมแพ้ ทว่า แอชตาร์ได้หนีไปกับไอรีน และบอกให้รีวตามเขาเข้าไปในเขาวงกตแห่งความมืดStrategy Guide, pp. 37–38. "Ashtar: Ha, ha, ha! If you want the sword, you'll have to follow me ... into the Maze of Darkness!"

หลังจากที่แอชตาร์หลบหนีเข้าไปในเขาวงกตแห่งความมืด รอเบิร์ตได้บอกรีวเกี่ยวกับแผนการของแอชตาร์ที่จะยึดครองโลกโดยใช้พลังทั้งหมดของดาบมืดแห่งความโกลาหลของมัน รอเบิร์ตขอร้องรีวให้หยุดแอชตาร์ก่อนที่ดาบมืดของมันจะมีพลังเต็มที่Strategy Guide, p. 41. หลังจากต่อสู้ฝ่าเขาวงกตแห่งความมืดและเข้าสู่โลกโกลาหล รีวได้ยินเสียงสะท้อนถึงแผนการของแอชตาร์ในระยะไกลStrategy Guide, p. 55. จากนั้น รีวก็ตามแอชตาร์ทัน มันปล่อยไอรีน แต่ทันทีที่ปล่อยเธอ มันก็แทงเธอด้วยดาบมืด แล้วรอเบิร์ตก็ปรากฏตัวขึ้น แต่กลับพบว่าไอรีนได้รับบาดเจ็บสาหัส แอชตาร์จึงโจมตีรอเบิร์ตด้วยพลังจากดาบมืดของมัน และท้าให้รีวต้องต่อสู้Strategy Guide, pp. 58–61. รีวเอาชนะแอชตาร์ได้ และก่อนที่มันจะตาย มันก็บอกว่ากองกำลังแห่งความมืดจะตื่นขึ้นในเร็ว ๆ นี้ และเรียกร้องกองกำลังแห่งความโกลาหลให้เข้ามาปกคลุมโลกนี้ให้มืดมิดNinja Gaiden II: The Dark Sword of Chaos. "Ashtar: The Force of Darkness shall soon awaken. No one will be able to stop it. Join forces, Shadows of Chaos. Swallow this world into Eternal Darkness..." ขณะที่มันกำลังพูดอยู่ ดาบมืดแห่งความโกลาหลก็หายไปในอากาศ โดยหลังจากแอชตาร์เสียชีวิต ไอรีนบอกรีวว่าแท่นบูชาปีศาจที่แอชตาร์เตรียมไว้เพื่อเปิดประตูแห่งความมืดจะต้องถูกทำลายStrategy Guide, p. 64. จากนั้น รีวก็ทิ้งไอรีนและบอกให้รอเบิร์ตพาเธอออกจากโลกแห่งความโกลาหลNinja Gaiden II: The Dark Sword of Chaos. "Ryu: Alright ... I'll go, Irene. But I'll come back for you as soon as I can. Robert, take Irene and get out of here now".

ขณะที่รีวเข้าสู่โลกแห่งความมืดเพื่อทำลายแท่นบูชา ไอรีนกับรอเบิร์ตก็กำลังเดินทางกลับ และถูกเงาร่างหนึ่งที่ไอรีนเคยเห็นมาก่อนขวางเอาไว้ ในขณะเดียวกัน หลังจากเป็นฝ่ายชนะเคลเบอรอส ที่เขาสังเกตว่าเคยต่อสู้ด้วยในการปะทะกับจากิโอ (ในเกมนินจารีวเค็นเด็งภาคก่อน) รีวได้พบว่ารอเบิร์ตนอนอยู่บนพื้นและได้รับบาดเจ็บสาหัส เขาบอกรีวว่าไอรีนถูกจับอีกครั้ง และรีวต้องป้องกันไม่ให้ประตูแห่งความมืดเปิดออก จากนั้น รอเบิร์ตก็บอกให้รีวทิ้งเขาไว้ข้างหลังในขณะที่เขาต่อสู้กับเหล่าปีศาจNinja Gaiden II: The Dark Sword of Chaos. "Robert: Ryu. If the Gate of Darkness is opened, the Tribe from the dark world will cause chaos. That'll be the end of all mankind. Hm ... listen! They're coming again. And there are quite a few of them. I'll stay here and hold them off. Ryu, you get going". ในที่สุด รีวก็สามารถไปถึงแท่นบูชาปีศาจที่ซึ่งเขาพบไอรีนและร่างเงาที่จับตัวเธอไป โดยร่างนั้นได้เผยตัวว่าเป็นจากิโอ – ที่เป็นตัวร้ายจากนินจารีวเค็นเด็งภาคแรก – ซึ่งถูกปีศาจเข้าสิงหลังจากการต่อสู้ครั้งแรกกับรีวNinja Gaiden II: The Dark Sword of Chaos. "Jaquio: The spirit released after our battle flowed into my body. I am reborn. And I've got the dark Power of Evil".

จากิโอบอกรีวว่าเขาวางแผนที่จะใช้ดาบมืดแห่งความโกลาหลเพื่อใช้พลังชีวิตของไอรีนในการเปิดประตูแห่งความมืดและเรียกปีศาจทั้งหมดออกมา ในขณะที่รีวปลุกพวกมันจากการหลับใหลNinja Gaiden II: The Dark Sword of Chaos. "Jaquio: The spirit you defeated before was nothing more than a pawn. Your battle served only to awaken the ancient, true Spirits of Evil. The Sword of Chaos simply sucks up your life force. And when the Sword awakens, the Gate of Darkness shall be thrown open ... And the demons shall come back to life.... Her life force shall be used to call up the demons. You shall awaken them, she shall call them back to earth". จากนั้น จากิโอก็ท้ารีวให้เผชิญหน้าและรีวก็สามารถเอาชนะมันได้ ก่อนที่รีวและไอรีนจะทำลายแท่นบูชาปีศาจได้ เลือดของจากิโอก็ปลุกดาบมืดขึ้นมา ซึ่งเปิดประตูแห่งความมืด ทำให้ไอรีนและรีวตกใจด้วยพลังของมัน ซึ่งปีศาจจาชิงได้ปลุกศพของจากิโอให้ฟื้นคืนชีพ จากนั้น มันก็แปลงร่างเป็นกำแพงปีศาจ ซึ่งรีวสามารถชนะมันได้หลังจากยืมพลังจากดาบมังกรของเขา จาชิงถูกปิดผนึกอีกครั้ง ดาบมืดก็แตกออกจากกัน ส่วนประตูแห่งความมืดปิดลงแล้วหายไป และรีวก็หนีออกจากวิหารพร้อมกับไอรีนในขณะที่วิหารกำลังพังทลาย ต่อมา เขาเริ่มโศกเศร้าโดยคิดว่าไอรีนเสียชีวิตไปแล้ว แต่พลังของดาบมังกรได้ทำให้เธอฟื้นคืนชีพขึ้นมา ไอรีนบอกกับรีวว่าเธอรู้สึกเหมือนเธอฝันเป็นเวลานานNinja Gaiden II: The Dark Sword of Chaos. "Irene: Ryu. What ... what happend [sic] to me? I feel like I've been dreaming ... for a long time". รีวบอกเธอว่าเหตุการณ์ดังกล่าวจบลงแล้ว และเกมก็จบลงในขณะที่ทั้งสองดูพระอาทิตย์ตก

 รูปแบบการเล่น 

เช่นเดียวกับเกมนินจารีวเค็นเด็งภาคก่อน ผู้เล่นจะควบคุมรีว ฮายาบูซะ ผ่านด่านแพลตฟอร์มที่เรียกว่า "แอ็ก" (Act) โดยผู้เล่นสามารถกระโดดรวมถึงเกาะผนังและบันไดปีนได้Instruction Manual, p. 11. ส่วนความสามารถใหม่สองอย่างที่รีวสามารถทำได้ในนินจารีวเค็นเด็ง II คือการปีนขึ้นและลงกำแพงรวมถึงโจมตีด้วย "ไอเทมเพิ่มพลัง" ขณะเกาะอยู่บนกำแพงและบันไดปีน ทั้งนี้ รีวมีมาตรวัดชีวิตอยู่ด้านบนของหน้าจอ ซึ่งจะลดลงทุกครั้งที่เขาได้รับความเสียหายจากศัตรู โดยรีวจะเสียชีวิตหากค่ามาตรวัดชีวิตหมดลง หรือรีวตกลงไปจากหน้าจอ หรือหากเวลาหมดลง เกมจะสิ้นสุดลงหากผู้เล่นเสียชีวิตทั้งหมดInstruction Manual, p. 8. ซึ่งผู้เล่นสามารถคันทินิวและเริ่มใหม่ตั้งแต่เริ่มต้นด่านที่พวกเขาสูญเสียชีวิตทั้งหมดไปได้Instruction Manual, p. 21.

ผู้เล่นสามารถกำจัดศัตรูได้ด้วยการฟันด้วยดาบมังกรของรีว หรือด้วยการใช้ไอเทมเพิ่มพลัง โดยไอเทมพิเศษเหล่านี้จะใช้ "พลังนินจา" ของรีว ซึ่งแสดงอยู่ด้านบนของหน้าจอเช่นกัน และไอเทมเพิ่มพลังประกอบด้วย: ดาวกระจาย, "ดาวกระจายกังหันลม" ที่เคลื่อนที่ไปมาเหมือนบูมเมอแรง, "วงล้อเพลิง" ที่ขว้างลูกไฟขึ้นไปในแนวทแยง, "ลูกแก้วมังกรไฟ" ที่ขว้างลูกไฟลงมาในแนวทแยง และ "วงล้อเพลิงไร้เทียมทาน" ที่สร้างบาเรียลูกไฟสามลูกรอบตัวรีว โดยทำลายศัตรูใด ๆ ที่โดนลูกไฟเหล่านั้นInstruction Manual, p. 16. รวมถึงไอเทมเหล่านี้สามารถพบได้ในลูกแก้วคริสตัลต่าง ๆ ที่กระจัดกระจายอยู่ทั่วด่าน และสามารถเปลี่ยนไอเทมได้โดยการเก็บไอเทมเพิ่มพลังอีกชิ้นหนึ่ง ซึ่งปริมาณพลังนินจาที่ใช้จะขึ้นอยู่กับประเภทของไอเทมเพิ่มพลังที่ใช้Strategy Guide, p. 13.

 หมายเหตุ 

 อ้างอิง 




 แหล่งข้อมูลอื่น 

 Ninja Gaiden II: The Dark Sword of Chaos at OverClocked ReMix

หมวดหมู่:วิดีโอเกมที่ออกวางจำหน่ายในปี พ.ศ. 2533
หมวดหมู่:เกมสำหรับอะมิกา
หมวดหมู่:เกมสำหรับแฟมิคอม
หมวดหมู่:วิดีโอเกมแพลตฟอร์ม
หมวดหมู่:วิดีโอเกมผู้เล่นเดี่ยว
หมวดหมู่:วิดีโอเกมภาคต่อ
หมวดหมู่:วิดีโอเกมที่พัฒนาขึ้นในประเทศญี่ปุ่น